Bertako eta garaiko sukaldaritza ikastaroko errezetak\tDuela hilabete antolatutako sukaldaritza ikastaroko errezetak zintzilikatzen ditugu atal honetan. Barkatuko duzue atzerapena, hilabete igaro baita ikastaroa egin zela eta. Errezetak jaisteko klikatu irakasle bakoitzaren logoaren gainean BELARRA JATETXEA Autokontsumo baratzazaintza ekologiko ikastaroa\t2011an ere baratzezaintza ekologikoko ikastaroa antolatuko da Ereiten proiektuaren baitan. Iaz bezala, bi talde egingo dira, eta maiatzaren 4an hasi eta ekainaren 6an amaituko da ikastaroa. Egunak, asteazkena edo osteguna izango da, eta arratsaldeko 6etatik 8ak bitarte izango dira.Autokontsumoko Baratzezaintza Ekologikoa on-line SartuBaratzak neolitikotik aurrera gizakiaren biziraupenerako ezinbesteko elementuak izan dira, elikadurarako oso garrantzizkoak diren hainbat sustantziaren sorleku. Antzina etxekotu ziren landareen ondorengoak lantzen dira bertan, milaka urtetan zehar sailkatu eta hobetu diren barazkiak. Gizakiarekin batera, bere ingurunera egokitzen joan diren lekuan lekuko barazki motak osatzen dute gure baratzetako biodibertsitatea. Zoritxarrez aberastasun hau ere galtzear aurkitzen da, geure hazi propioak galtzen ari garelako. Baratzagintzan hasiberriak edo zaletuak direnei zuzenduriko ikastaroa denez, hastapenetatik hasiko gara azalpenak ematen. Eduki teorikoari ikuspegi praktiko bat gehitzen saiatuko gara ikastaro honetan. Ikastaroaren programa jaisteko sakatu bi irudietako edozeinetan Prentsa oharra\nBaratzazaintza ekologikoko ikastaroaren ikas-materiala\tBaratzezaintza ekologikoko ikastaroan Kimu Bat enpresak eskainitako ikas-materiala duzue bertan. Jaisteko klikatu link-eanNekazaritzaren historia Nekazaritza ekologikoaLurra baratzezaintzaren oinarriLurraren kulturaUztaren txandakatzeaIzurrite eta gaixotasunakBaratza eta barazkiakAurkezpenak\nEreiten Proiektua\tEreiten proiektua Proiektu honekin Azpeitiko eta Azkoitiko udalerrietan eskualdeko azokak sustatu eta bertako produktuen salmenta lagundu nahi da. Horretarako sentsibilizaziorako eta hezkuntzarako hainbat bide erabiliko direlarik.\nProiektuaren helburu nagusia: Landa eremuak betetzen dituen funtzioen zehaztapena eta errekonozimendua da.Bertako produktuak hizpide harturik, elkarlana sustatzea izan da egitasmoa bultzatzeko lehen pausoa. Elkarlan hau, Ingurugiro Etxea Fundazioaren, Urkomeren, Azpeitiko eta Azkoitiko udalen, slow-food Gipuzkoa elkartearen, eta Kimu-bat lorezaintza enpresaren artean izan delarik.Elkarlan honen ondorioz sortutako ekimenetan, gizarte segmentu ezberdinetara jotzea izan da gure asmoa. Horregatik ikastetxeekin eskolako Agenda 21ean lana egingo da, bestalde azoken bidez bertako produktuak sustatu eta promozionatu nahi dira erosleen artean, bertatik lorezaintza eta sukaldaritza ere beste erakusleiho bat izatea proposatzen dugu eta azkenik landa auzo eta herrietan ere ekintzak bideratuko dira.Gizarteratzea eta sentsibilizazioa lantzea oso egitasmo zabalak direnez, pixkanaka egitasmo honetara eskualdeko beste herriak, enpresak, sukaldariak, erakunde ezberdinak eta orokorrean gizartea bera ere elkartzen joaten espero dugu.Proiektuaren aurkezpena Honela, egitasmo honetan, urtean zehar, pixkanaka garatuko diren jarduerak honakoak izango dira: Herri baratzak Azpeitian Azkoitian Baratzezaintza ikastaroak\nEskola Agenda 21aren bidez ikasleekin lan egingo da\nSukaldaritza ikastaroak: bertako eta garaian garaiko produktuen erabilera\nSormeneko sukaldaritza lehiaketa herrikoiak\nAfari tematikoakSustatzaileak: Laguntzaileak: Additional Information .


Philippe Oyhamburu - Mintzoak - Ipar Euskal Herriko ahozko memoriaren ataria\nAfiliazio herria: Biarritz\nPhilippe Oyhamburu 1921ean sortua da, Argelès-Gazosten. Hiru hilabete zituelarik, familia Montevideora joan zen (Uruguai). Biziko lehen zortzi urteak han iragan zituen.\n1930ean familia Parisera joan zen. Philippe han bizi izan zen 1939 arte, oporrak Hendaian iraganez, aitaren familian. 1939an hasirik, 1976 arte, Euskal Herriaren, Pariseren eta dantza taldeekin egin zituen biren artean bizi izan zen, Oldarra (1945-1953) eta batez ere Etorki balletekin (1953-1984).\nEzagutu zuen lehen taldea, 1942an, Biarritzen, Don Segundo de Olaeta bizkaitar dantza-maisuarena izan zen. Olaeta jauna 1936ko Gerla Zibileko errefuxiatua zen. 1945ean, Olaeta taldea Oldarra bilakatu zen, Philippe haren zuzendari artistikoa bilakaturik. Oldarra balletak 1953an utzi zituen, Etorki balleten sortzeko.\nPhilippe Oyhamburu euskal balleta sortu dutenetarik da, dantza herrikoiaz eta ikusgarrietako dantzaz haratago joanez. Beti konbentzitua da euskal dantza profesionalizatu behar dela eta Euskal Herriak ballet nazional bat behar duela, munduan barna enbaxadore gisa ibiltzeko. Alabaina, Etorki balletak hainbat aldiz profesionalak izan dira (1953-1956; 1966, 1967-1969; 1972, 1976).\nEtorkiz geroz, Ipar Euskal Herrian ez da gehiago ballet erdi profesionalik. Horrek erakusten du abentura artistiko hori, bere denboran, zein berezia eta ausarta izan zen. Philippe Oyhamburuk dantzari koreografo gisa izan zuen ibilbidea aipatzen du, gehienik, baina koru zuzendaria, idazlea, politikan engaiatua ere izan da (lehenik komunista eta gero abertzalea). Hiru aldiz ezkondurik, hiru alabaren aita da.\n"Bidegileak: Filipe Oihanburu" - Eneko Bidegain (2007)\n"Aitzindariak ginen" - 2008ko elkarrizketa\n"Galtzerdi berdeak" - Oskar Alegriaren filma, "SOKA, euskal dantzaren urratsetan" erakusketaren karietara egina (2015)\nPantxoa Etchegoin EKE-ko zuzendari ohiak idatzi omenezko testua, Philippe Oyhambururen 100. urtemuga kari (PDF)\n1 MB-85 Etorki taldea Ibarlan 1976-04-17 0:15:54 Bidarte Maite Barnetche\n2 MB-228 Jon Mirande 1983-06-18 0:15:57 Garindaine Maite Barnetche\n3 EKL-1 EKL-1 - Philippe Oyhamburu 2008-03-13 0:43:18 Biarritz Pantxoa Bergara "Xabaltx"\n4 137 137 - Philippe Oyhamburu 2012-01-05 1:13:45 Biarritz Terexa Lekumberri\n1 Aurkezpena 0:01:31\n2 Euskararen ikasketa 0:01:30\n3 Idazkari laguntzaile Eusko Ikaskuntzan 0:02:09\n4 Euskal dantzaren egoera Gipuzkoan (1946-1950) 0:01:35\n5 Euskal dantza Biarritzen eta herrietan 1930 hamarkadan 0:00:39\n6 Euskal dantza Xiberoan 1930 hamarkadan 0:01:13\n7 Dantza irakasle Errepika-n (1942-1943) 0:01:29\n8 Fandangoaren ikasketa 0:01:02\n9 Praktikak euskal kostaldean (1936-1939) 0:00:55\n10 Fandangoa Miguel Saseta eta Michel d'Arcangues-rekin 0:00:25\n11 Olaeta dantza taldearen hasiera 0:01:24\n12 Don Segundo Olaeta koreagrafo maisu 0:01:00\n13 Eskusoinulari Olaetan (1942) 0:00:51\n14 Olaeta taldearen kopurua eta osaketa 0:03:04\n15 Ikasitako dantzak 0:00:59\n16 Gerla denboran 0:00:48\n17 Olaeta taldea, mugimendu abertzalearen sorburua Ipar Euskal Herrian 0:01:50\n18 Saseta eta Michel d'Arcangues-rekin ezagutza 0:02:45\n19 Olaeta-ren segipena 0:03:16\n20 Euskal baletaren hastapena 0:02:19\n21 James Gonzalez-en ekarpena 0:02:43\n22 Le mariage de Ramuntxo filma 0:00:51\n23 Amatur izatearen zailtasuna 0:01:11\n24 Etorki dantza taldearen artista egonaldia Saran (1969) 0:00:56\n25 Etorkiren bira Ameriketan (1972) 0:01:31\n26 Etorkiren bira Iranen eta Venezuelan 0:01:40\n27 Etorkiren "Iguzki" bira 0:05:21\n28 Etorkiren sorrera eta profesionalizatzea 0:01:58\n29 Etorkiren artista egonaldia Launay jauregian 0:01:58\n30 Txutxurru eta Sorgin gaua baletak 0:01:08\n31 Errepertorio tradizionalaren ekarpena 0:10:01\n32 Emazteen lekua 0:02:05\n33 Aldarrikapena talde profesional batentzat 0:03:41\n34 Eresoinka-ren sortzea 0:02:29\n35 Eresoinka taldekideak, abertzale erbesteratuak 0:01:21


EAk azken muturreraino iritsi nahi du Justizia Administrazioarekiko Harremanetarako Zuzendaritzan izandako ustezko irregulartasunak ikertzeko orduan | EA - Eusko Alkartasuna\nHasiera » Gaurkotasuna » EAk azken muturreraino iritsi nahi du Justizia Administrazioarekiko Harremanetarako Zuzendaritzan izandako ustezko irregulartasunak ikertzeko orduan\nEAk azken muturreraino iritsi nahi du Justizia Administrazioarekiko Harremanetarako Zuzendaritzan izandako ustezko irregulartasunak ikertzeko orduan\nArgitaratua honek egina: Prentsa Bulegoa data Ots 7, 2012 honetan: Gaurkotasuna\nEusko Alkartasunak azalpenak eskatu ditu jada Legebiltzarrean eta ez du baztertzen Ikerketa Batzorde bat eskatzea, ez eta akusazio particular gisa aurkeztea ere, baldin eta Fiskalak gaia auzitegietara eramaten badu.\nErakunde publikoetan alderdia ordezkatu duten pertsonengan beti izan duen konfiantza zein errugabetasun-presuntzioa abiapuntutzat hartuta, Eusko Alkartasunak azken muturreraino eraman nahi du, gaur bertan ezagututakoaren arabera, Justizia Administrazioarekiko Harremanetarako Zuzendaritzan egindako ustezko irregulartasunen inguruko ikerketa. Halaber, EAk ez du baztertzen prozedura judizialean akusazio partikular gisa aurkeztea, Fiskaltzak gaia auzitegietara eramatea erabakitzen baldin badu.\nEAk Idoia Mendia Eusko Jaurlaritzako bozeramaileak emandako datuak egiaztatzeari ekin dio, eta horretarako Juanjo Agirrezabala legebiltzarkideak Mendiak aipatutako auditoriak eta espedienteak eskatu ditu jada, bai eta sailburua bera ager dadila ere. Jaurlaritzak ezagutarazitako irregulartasunak egiazkoak balira, EAk ardura politikoak eta judizialak garbitzea exijituko du.\nEAk gogorarazi duenez, haren ordezkari publikoek kode etikoa sinatu egiten dute kargua hartzen dutenean, eta diru publikoa kudeatzeko orduan zintzo eta arduratsu jokatzeko konpromisoa hartzen dute horren bitartez. Zintzotasuna EAren nortasunaren eta portaeraren ikurra eta ezaugarria izan da beti, eta horrek exijitzen du ustezko irregulartasun hauek erabat argitzea. Politika herriaren eta gizartearen zerbitzua da eta, horren ondorioz, diru publikoaren kudeaketan edozein irregulartasun lotsagarria da.\nEA harremanetan dago Justizia Sailean aritu izanagatik gaia ezagutu dezaketen kargu publiko izandakoekin, eta gaia arrazoizko azalpen batekin argitu ahal izatea espero du; kontrakoa zeharo onartezina izango litzateke, eta horrela salatu beharko litzateke arlo guztietan, politikoan zein judizialean.\nAzkenik, salaketa hau egiteko Eusko Jaurlaritzak hainbeste denbora, ia bi urte, eman izana deitoratu du EAk, horrek agerian utzi ditzakeelako kontu publikoen gaineko kontrol gabeziak. Halaber, EAk espero du salaketa honek inolako loturarik ez edukitzea Gobernuaren egoera ekonomikoa dela-eta azken egunotan egin diren hondamen salaketekin, hori onartezina litzatekeelako.


Birus mugagabea nola mugatu | Mundua | Berria\nBidaiari gutxi batzuk Londresko Heathrow aireportuko korridore batean, iragan astelehenean. NEIL HALL / EFE Tamaina handiagoan ikusi\nKoronabirusaren aldaera berriak ugaritzen ari dira, eta hala ari dira horiek herrialdeetako mugetatik kanpo mantentzeko ahaleginak ere. Herritarren sartu-irtenak gertatzen diren puntuetan neurriak berritu dituzte herrialde askok, kasuen ugaritzearekin batera.\nAldaera berrietako baten esportatzaile izan da Erresuma Batua —han identifikatutako aldaera munduko 58 herrialdetan atzeman dutela jakinarazi zuen OME Osasunaren Mundu Erakundeak, astelehenean—, eta herrialde horretarako bidaiak eten egin dituzte zenbait herrialdek. Portugal izan da hori egiten azkenetakoa; gaurtik ez da herrialde horretatik abiatuko Erresuma Batua helmuga duen hegazkinik.\nErresuma Batuko Gobernuaren erabakiak ere ildo berekoak izan dira, ordea. Han atzemandakoa hedatzea galarazteaz gain, atzerrian identifikatu dituzten beste aldaera batzuk herrialdean sartzearen beldur da gobernua, eta, George Eustice Ingurumen ministroak herenegun aitortu zuenez, mahai gainean dute mugak ixtearen aukera. «Erabakiak etengabe berrikusten ditugu. Kezkatuta gaude birusaren mutazio eta aldaera berrien kopuruagatik», adierazi zuen.\nAireportuetako joan-etorriei eragiten dieten neurriak hartu ditu asteon Londresek. Hego Amerikatik Erresuma Batura doazen bidaiak bertan behera uztea agindu zuen gobernuak, Brasilen atzeman duten birusaren aldaera berriaren aurkako neurri gisa. Hegazkin bidaiei eragiten dieten neurri zorrotzagoak ere aplikatuko dituzte, datorren astelehenetik aurrea. Segurutzat hartzen dituzten aire korridore guztiak bertan behera utziko dituzte, eta, hortaz, Erresuma Batura doan edozein bidaiarik hamar eguneko berrogeialdia egin beharko du —orain arte, hori egitetik salbu zeuden korridore horien barnean zeuden herrialdeetatik iritsitako bidaiariak—.\nIzan ere, pandemia markak hausten ari da Erresuma Batuan —konfinamenduan daude urtarrilaren 5etik—, nahiz eta azken bi egunetan arnasaldi txiki bat eman duen, kutsatuen kopuruari dagokionez. Ez hildakoen zenbatekoari dagokionez, ordea; %14,1 hazi dira COVID-19ak kutsatuta hil direnak herrialde horretan aste honetan, aurrekoarekin alderatuta. Kutsatzeen gorakada aldaera berriarekin lotu dute agintariek, baina, kutsakorra izanik ere, haren hilkortasun maila handiagoa ez dela esan dute orain arte medikuek. Atzo, aldiz, Boris Johnson lehen ministroak adierazi zuen, aldaera berriak, kutsakorragoa izateaz gain, «hilkortasun tasa handiagoa» ere izan dezakeela, eta badirela hala baieztatzen duten ebidentzia medikuak. Gaineratu zuen Erresuma Batuan ematen ari diren txertoa, Pfizer-BioNTech etxeak ekoitzitakoa, eraginkorra dela aldaera berriaren aurka.\nEB Europako Batasuneko estatuak ere neurriak gogortu beharrean aurkitu dira, aldaera berrien hedapen azkarra dela eta. Hala egiteko aholkatu zien, hain justu, ECDC Gaitzen Kontrol eta Prebentziorako Europako Zentroak, ostegunean. Erresuma Batuan, Hegoafrikan, Brasilen eta Japonian aurkitutako aldaerek transmisio gaitasun handiagoa dutela ohartarazi zuen erakundeak, eta beharrezkoak ez diren bidaiak bertan behera uzteko eskatu zuen. Egun berean, goi bilera izan zuten EBko 27 estatu kideetako buruek, COVID-19aren aurrean hartu beharreko neurriak zehazteko. Hein batean, hartzen diren neurrietan koherentzia mantentzeko helburua zuen bilkurak. «Beharrezkoak ez diren» bidaiak murrizteko konpromisoak hartu zituzten gobernuek, baina, betiere, mugak zabalik mantentzeko baldintzarekin. Bruselak nola edo hala saihestu nahi du pandemiaren lehen olatuan gertatu zena errepikatzea: herrialdeen arteko mugak ixtea, eta, horren ondorioz, herritarren ibili askea bermatzeko tresnatzat jaio zen Schengen eremua baliogabe geratzea.\nHelburu horrekin, «arrisku epidemiologiko handiko» eremuak zehazteko eskatu zien Ursula von der Leyen Europako Batzordeko presidenteak. Zona horietan ez mugitzeko aholkatu beharko dute gobernuek, eta neurri bereziak ezarri beharko dituzte. Gehienez ere gomendioak izango dira EBk emanikoak, hala ere, mugen eta bidaien inguruko direla aitortu baitzuen Von der Leyenek. Dena dela, modu bateratuan eta koordinatuan jarduteko eskatu zien.\nBilkura amaitu bezain pronto iragarri zituen Frantziak bidaiarientzako neurri berriak. EBko beste herrialdeetatik Frantziara doazen bidaiariek azken 72 orduetan PCR proban negatibo eman izana ziurtatu beharko dute, eta, proba negatiboa bada, ez dute bakartu beharko. EBtik kanpoko bidaiariek horretara behartuta daude Frantzian duela egun batzuetatik, eta neurria Europako bidaiarietara zabaltzea erabaki du Emmanuel Macronen gobernuak.\nBelgikak ere zorroztu zituen neurriak. Atzerrirako bidaiak nahiz atzerritik iritsitakoak bertan behera utziko dituela iragarri zuen atzo, «ezinbestekoak» direnak salbuetsita. Datorren astean sartuko da indarrean neurria.\nHerrialde batetik bestera mugitzeko kontuan hartu beharreko irizpideen artean orain arte ez da egon txertaketarena, baina horren aldeko kanpaina egin du Kyriakos Mintsotakis Greziako lehen ministroak, eta baliteke datozen hilabeteetan eztabaida horrek indarra hartzea, Europako hegoaldeko herrialdeek eta turismoa diru iturri nagusia dutenek akuilatuta.\nTxertoa hartuta dutenei ziurtagiri bat eman, eta, horren bidez, Europan eragozpenik gabe bidaiatzearen alde mintzatu zen Mintsotakis EBko estatu kideen arteko bileran, baina haren proposamenak ez zuen aurrera egin. Gainerako herrialdeetako buruek ez zuten lehentasunezkotzat jo, eta halako ziurtagiri baten legezkotasunaren eta egokitasunaren inguruko zalantzak ere azaleratu ziren goi bileran, txertoa hartu ezin dutenen edo nahi ez dutenen eskubideak urratzeko arriskua ikusi baitzuten batzuek.\nHorren ordez, ziurtagiri mediko bat osatzearen alde egin zuten, helburu izango duena osasun agintariei pandemiaren jarraipena egiteko baliabide gehiago ematea.


Kaxa edo dorrea - Laster PC\nOrdenagailuaren kaxaren funtzio nagusia, ordenagailuaren zati guztiak (plaka basea, disko gogorra, unitate optikoa, etab) fisikoki montatzea eta babestea da. Normalean kaxa honek energia iturri bat ere izan ohi du.\nNahiz eta ordenagailu portatilek, tabletek eta notebookek ere baduten, normalean kaxa esaten dugunean idazmahietako ordenagailua datorkigu burura.\nOrdenagailu kaxak material mota ezberdinez osatuta daude, betiere, barneko osagaiak babesteko erresistentzia baldintzak betetzen badituzte. Normalean, ordenagailu-kaxak altzairuz, plastikoz edo aluminioz osatuta daude. Ordenagailu kaxa gehienak laukizuzenak eta kolore beltzekoak dira.\nGaur egungo moda ordenagailuen kaxak ahalik eta gehien pertsonalizatzea da, barneko argiztapena, gardentasunak, hozte likidoa gehituz, beste produktu gehigarri batzuen artean.


Antonín Dvořák - Wikipedia, entziklopedia askea.\n1901eko apirilaren 13a -\nNelahozeves, 1841eko irailaren 8a\nPraga, 1904ko maiatzaren 1a (62 urte)\nOtilie Suková (en)\nPipe Organ School in Prague (en)\nJosef Leopold Zvonař (en)\nAntonín Liehmann (en)\nVítězslav Novák (en)\nEmil Kühnel (en)\nJaroslav Kocián (en)\nWilliam Arms Fisher (en)\nEdwin Franko Goldman (en)\nClara Anna Korn (en)\nclassical composer (en) , organista, katedraduna, pedagogoa, orkestra zuzendaria, musikologoa, biolin-jotzailea, biola-jotzailea, musikagilea, irakaslea eta piano-jotzailea\nStabat Mater (en)\nSaint Ludmila, Op. 71, B. 144 (en)\nKing and Charcoal Burner (en)\nThe Stubborn Lovers (en)\nThe Cunning Peasant (en)\nThe Jacobin (en)\nThe Devil and Kate (en)\nCello Concerto (en)\nBiblical Songs, Op. 99 (en)\nAntonín Leopold Dvořák (NAF: [ˈdvɒrʒɑːk] - DBOR-ZAK ahoskatua Ahoskera (i · ?) - Nelahozeves, 1841eko irailaren 8a – Praga, 1904ko maiatzaren 1a) musikagile txekiar bat izan zen, Erromantizismo garaikoa. New Yorkeko Kontserbatorio Nazionalaren zuzendaria izan zen 1892tik 1895era. XIX. mendeko Bohemiako konpositorea izan zen. Bere obra ezagunena Mundu Berriko Sinfonia da.\nDvořák Nelahozeves udalerrian jaio zen, Pragan. Bere aita, František Dvořák, zitara-jotzaile profesionala zen (zitara harizko musika-tresna bat da) eta harakina ere bai. Bere ama Anna Zdenĕk zen. Dvořák 14 anai-arreben artean zaharrena zen. San Andres elizan bataiatu zuten, kristau katoliko.\nSei urterekin, 1847an, bere herriko eskolara joan zen lehenengo aldiz. Hor, lehen musikako irakaskuntzak jaso zituen eta biolina jotzen ikasi zuen Josepg Spitz irakaslearen laguntzaz. Gaitasun handia zeukan, eta bere trebetasunari esker, herriko banda batean eta elizan jotzen zuen. František oso harro zegoen bere semeaz.\nHamahiru urte zituenean, bere aitaren aginduz, Zlonice-ra joan zen, bere osaba Antonín Zdenĕk-engana, alemana ikastera. Bere lehen konposizioa, Polka Pomnenka, 1855ean idatzi zuen, hamalau bat urte zituenean.\nDvořák pianoko, organoko eta biolinaren klaseak jaso zituen. Bere irakasleak Antonio Liehmann zuen izena. Honek, biolina irakasteaz aparte, musika teoria irakatsi zion eta konpositore famatuak aurkeztu zizkion. Dvořákek errespetu handiz tratatzen zuen bere irakaslea, nahiz eta Antonio nortasun bortitzekoa izan. Irakasle hau, Zlonice elizaren organista izan zen eta batzuetan Antonín-i bera ordezkatzen uzten zion.\nHamasei urte zituenean, aitak baimena eman zion musikaria izateko, baina baldintza batekin: organista izatea. Osabak ez zeukanez nahikoa diru Dvořák mantentzeko, musikaria Karel Komzák orkestran lan egiten hasi zen, diru pixka bat eskuratu ahal izateko. 1886 Pragako Antzerki Nazionalean ere lan egin zuen.\n1873an Himno Abertzalea konposatu zuen.\n1874ko udan beka bat lortu zuen. Ingalaterrara bederatzi aldiz joan zen, bere musika aurkeztu ahal izateko. Ingalaterran 1884an izan zen lehen aldiz, Londreseko Filarmonikako kide zenean. Geroago, 1891n, Musika doktore titulua eman zion Cambridge-ko Unibertsitateak. Txaikovskik San Petersburgora eta Moskura gonbidatu zion bere obrak jo zitzan. Bere bizitzaren etapa bat Estatu Batuetan bizi zuen. Jeannette Thurberrek, Nueva York-en kontserbatorioaren fundatzaileak, zentroaren zuzenketa eskaini zion. Horregatik, 1892an horra joan zen bizitzera eta orduan konposatu zuen Mundu Berriko Sinfonia. 1895ean bere herrialdera itzuli zen, Pragako kontserbatorioa zuzentzeko. Hantxe hil zen, buruko arazo batengatik, 1904ko maiatzaren 1ean.\n9 sinfonia idatzi zituen eta bederatzigarrena da ospetsuena ("Mundu Berriko Sinfonia").\n11 Operaren egile da. Bere operarik ezagunena "Rusalka" da.\nHainbat kontzertu landu zituen. Guztien artean ezagunena "Cello Concerto in B minor" da.\nLanen zenbakitzea[aldatu | aldatu iturburu kodea]\nOhituraz sortze ordenaren arabera zenbakitzen dira konpositoreen lanak. Dvořáken kasuan, beste zenbaitetan bezala, zenbakitze hori zailtzen duten hainbat faktore daude. Batetik musika argitaletxeek ez zieten lanei zenbaki apalegirik eman nahi izaten, autoreen gaztetako lanak zirelakoan gutxietsiak izango zirenaren beldur. Bestalde, sinaturiko kontratuei ihes egiteko zegokiena baino zenbaki txikiagoak esleitzen zizkieten sortzaileek beren lanei.\nSinfonien kasuan, gainera, Dvořákek argitaratze dataren arabera zenbakitu zituen, eta ez sorkuntza dataren arabera. Lehen lau sinfoniak azken bostak argitaratu ondoren plazaratu zituen, eta azken bost horiek ere ez zituen sortu ahala argitaratu, ordena kronologikorik gabe plazaratu zituelarik. Adibidez, Dvořáken Mundu Berriko Sinfonia 5. Sinfonia deitu zen hasieran, gero 8. sinfonia eta azkenik 9. sinfonia (sortu zuen azken sinfonia izan zen, baina plazaratu zuen bostgarrena).\nWikimedia Commonsen badira fitxategi gehiago, gai hau dutenak: Antonín Dvořák\nMultimedia: Antonín Dvořák\nBNF: 13893562g (data)\nOpen Library: OL2741781A\nGutenberg proiektua: 37064\nErdialdeko Bohemiako jendea\nTxekiar Errepublikako katolikoak


Tradizioari eutsiz, pauso bizian sartu dira emakumeak Durangaldeko plazetan • ZUZEU\nTradizioari eutsiz, pauso bizian sartu dira emakumeak Durangaldeko plazetan\nTradizioari eutsiz, pauso bizian sartu dira emakumeak Durangaldeko plazetan –\nJone Guenetxea etak Aitziber Basaurik Anboto agerkarian.\nTradizioak aldaezinak direla diotenek estu heltzen diote dogma horri. Badira, ostera, sasoi berrietara moldatu arren inoiz baino biziago dauden ohiturak. Durangaldean bertan, badaude hainbat adibide esanguratsu: Dantzari Dantza, Errebonbilloak, Danborrada…\nArgazkia: Lehior Elorriagak.\nTradizioz gizonenak ziren plazetan emakumeen parte-hartzea handitu egin da. Errebonbilloak, dantzariak edo danborrariak dira protagonistak, ez gizon edo emakumeak. Genero ikuspuntutik, aldaketa “naturala” izan dela diote erreportaje honetako protagonistek. Naturala bai, baina ez berezkoa. Emandako pausoen fruitua izan da.\nDantzaren arloan, aldaketa apurka-apurka gertatu da. Dantzari Dantzan, gazteen taldeak parekideak dira hainbat herritan. Umeen euskal jaietan gero eta talde parekide gehiago irteten dira, aldaketaren erakusle.\nDurangoko jaietan talde parekidea plazaratu zuten Kriskitinek, Txoritxu Alaik eta Tronperrik 2015ean. 2016an, Durangaldeko Ezpatadantzari Eguna ere inflexio puntu bat izan zen. Kriskitin izan zen Dantzari Dantzan talde parekidea plazaratzen lehena. 2017an, Mañariko Andra Mari taldeko neskek ezpatadantzari taldea atera zuten, eta Berrizko jaietan andrek parte hartzeko gonbita egin zuten. Hango eta hemengo mugimendu txikiek lurrikara sortu dute. Azken protagonistak Iurretako dantzariak izan dira. San Migel egunez, Durangaldeko plazarik zorrotzenean talde parekideak distira egin du.\nAntton Mari Aldekoa-Otalorak emozioz bizi izan zuen irudi hori. “Hunkitu egin ninduen San Migel egunari dagokion taldea ikusteak. Talde duina”, dio orain 40 urte Iurretako dantzaria izan zenak. Orduan ez zen planteatu ere egiten halakorik. Baina gaiari heltzeko aukera sortu zenean ere ez zuten egin. “Emakume batzuek orain 15 urte bota zuten soka plazara, baina inork ez genion heldu. Baliteke orduan prest ez egotea“, dio. Baina Iurretara ere heldu da haize-bolada hau. Iurretako dantzari beteranoak ez du uste ezer apurtu denik eta Joxan Artzeren olerkia gogoratu du: “Iturri zaharretik edaten dut, ur berria edaten, beti berria den ura, betiko iturri zaharretik”.\nOlerki hori ekarri du Marisa Barrenak ere gogora. Dantzek ez dute generorik Kriskitin taldeko kidearen ustean, eta, horregaitik, plazan andrek aukera berdinak izan ditzaten saiatu da. “Bidean aurkitu ditut harri koskorrak, izan ditut eztabaidak eta sortu dira beroaldiak iritzi desberdina dugunon artean“, gogoratu duenez. Baina aldaketak ez dira berezkoak. “Bazterketaren tuneletik plazara irten aurretik hainbat gogoeta gune sortu ditugu bereizketarik bako tradizioa gura dugun gizon eta emakumeok”, adierazi du. Orain, Dantzari Dantza parekidea natural ikusten da plazan, inor baztertu barik, eta horrek pozten du Barrena.\nIurretan, modu “naturalean”, baina “txiri-txiri” plazan euren tokia hartzen joan dira emakumeak. Hala uste du Leire Aldekoa-Otalorak. Gizonezkoen soka-dantza emakume baten eskutik berreskuratu zuten eta 1973an Gorulari dantzak plazaratu zituzten. Nesken soka-dantza 1995ean kaleratu zuten eta 2014ko Urrijenan emakumeek ere parte hartu zuten, lehenengoz. “Dantzari Dantza parekidera heltzeko, aurretik pauso txiki baina etengabeak eman dira gizartea eraldatzen joan ahala, unean-unean pauso oso garrantzitsuak izan zirenak”.\nErrebonbilloak eta danborrada\nElorrion “normaltasunez” hartu zuten andren parte-hartzea Errebonbillo Egunean. 2003an batu ziren emakumeak taldera. Mikel Mendizabalen bigarren urtea zen Errebonbillo lez. “Parte har zezaketen galdetzera etorri ziren eta baiezkoa eman genien, normaltasunez”. Plazara irten ziren eguna ere gogoan du Mendizabalek. “Plazan txalotuenak izan ziren”.\nAurten 50 urte betetzen dituen Elorrioko danborradagaz ere antzeko egoera bizi izan zuten. Ordura arte gizonek betetzen zituzten lekuetan emakumeek parte hartzen hasi gura zutela planteatu zutenean, taldearen babesa izan zuten. “Gaur egun gehiengoa emakumeak gara, batez ere umeen danborradan”, dio Mila Royok.\nTradizioari eutsiz Tradizioari eutsiz Tradizioari eutsiz\ndantzak, Durangaldea, emakumea\nBurua galdu baino lehenago\nErrusia bueltan da Afrikan\n[BIPARETA] Artisautzan dantzan\nEuskal Herriko demografiaren larrialdiaz (2.zatia)\n[Simone Weil] Erroztamendua XI\nTrantsizio medikoaren ondorioz, orgasmorik ez\nHitzaldia Koldo Mitxelena Kulturunean: “Baskonia, baskoen lurralde izenaren arazoa konpontzeko bidea”


Uztailaren 2an hasiko da aplikatzen aparkamendu-sistema berria - Orioko Udala\nUztailaren 2an hasiko da aplikatzen aparkamendu-sistema berria\nEkainak 19, 2018\nUdalak atzeratu egin du erdiguneko aparkamendu-sistema berria aplikatzen hasteko eguna: hasieran batean ekainaren 11n aplikatzekoa zen; baina, azkenean, uztailaren 2an izango da. Aparkamendua erregulatzeko kartoizko erlojuen eskaria handia izan da eta Udalak erabaki du erlojuen banaketa ondo egiteko denbora gehiago behar dela. Horregatik atzeratu da sistema berria indarrean jartzeko eguna.\nKartoizko erlojua erabiltzea nahitaezkoa izango da\nErdiguneko aparkamendua kartoizko erloju baten bidez erregulatuko da aurrerantzean. Auto bakoitzak kartoizko erloju horietako bat eramango du, bistan jarrita, eta auto-gidariak bertan markatuko du zein ordutan aparkatu duen. Markatutako ordutik aurrera ordubete utzi ahal izango da autoa aparkalekuan (sistema zaharrarekin 30 minutu ziren).\nUztailaren 2tik aurrera nahitaezkoa izango da erlojua erabiltzea, erdigunean aparkatzeko. Kartoizko erlojua Orioko taberna, denda edo establezimenduetan eskuratu daiteke, doan. Identifikatutako establezimenduetan eskatu besterik ez da egin behar. Udaletxean eta udaltzaingoan ere eskuratu daitezke.\nHerriko establezimendu gehienek dagoeneko badauzkate erlojuak banatzeko; baina ez dauzkatenek SIADECOra deitu besterik ez dute, eskatzeko (943 310 034).\nErdiguneko aparkaleku mugatu horiek, orain arte bezala, ohiko aparkaleku gisa erabili ahal izango dira ordutegi komertzialetik kanpo.\nOrdutegi komertzialeko orduak hauek dira: astelehenetik ostiralera, goizez 8:00etatik 13:00etara eta arratsaldez 16:00etatik 20:00etara; larunbatetan, goizez bakarrik, 8:00etatik 13:00etara. Dagoeneko jarri ditu Udalak horren berri ematen duten seinaleak.


Txopitea sopranoak eta Aramu folk taldeak kontzertua eskainiko dute domekan - Soraluze - Plaentxia.eus\nTxopitea sopranoak eta Aramu folk taldeak kontzertua eskainiko dute domekan\nEgoitz Unamuno 2021-03-18 08:00\nTxopitea eta Aramu taldeko musikariak Abadiñon eskaini zuten kontzertuan.\nDomeka iluntzean, Bidane Txopitea sopranoa eta Aramu taldea ariko dira antzokian, hurrenez hurren, 19:00etan hasita, musika klasikoa eta folk musika eskainiz. Sarrerak egunean bertan eskuratu ahalko dira 3 euroko prezioan.\nDomekakoa emanaldi bikoitza izango da. Lehen emanaldian, Bidane Txopitea soprano durangarrak eta Iker Ruiz de Alegria pianistak musika klasikoko pieza solte ezagunak interpretatuko dituzte: Serenata (Shubert), A Chloris (Hahn), Ipuina (RM Sarasua)…; baita opera zatiak ere: La Traviata (Verdi), “La Wally” (Catalani). "Urtetan zehar landu ditudan kantuen artean egindako aukeraketa da", adierazi du Txopiteak.\nBigarren emanaldian, folka\nBigarren emanaldian, berriz, Aramu taldeak folk eta pop estiloko kantak eskainiko ditu, bere errepertorio propioarekin. "Badira Eskozia, Kanada edo Sueziako folkloretik edaten duten kantak, mazurka frantsesak ere bai. Gehienak geronek sortutako kantak dira, ingelesez eta euskaraz", azaldu du Onintza Azkarate musikari durangarrak. Balada blue (Eskozia-Kanada), Oroitzen (Aramu), Venham-Klappvalsen (Suezia), Story of my life (Aramu), The worm flew away (Aramu), Zein naiz (Aramu), Mary Jane (Alanis Morisette). Taldea iazko konfinamendu garaian sortu zuten eta hiru musikarik osatzen dute: Onintza Azkaratek (biola, gitarra, ahotsa), Amaia Jaiok (txeloa, pianoa, ahotsa) eta Joannah Keen-ek (ahotsa, perkusioa, pianoa). Soraluzekoa izango dute jendaurrean eskainiko duten hirugarren emanaldia eta gogotsu daude.\nAbadiñon abiatu zen elkarlana\nTxopitea sopranoa eta Azkarate musikariak aspalditik ezagutzen dute elkar; biak dira durangarrak eta urte luzez kantatu dute batera Durangoko abesbatzan. Gaur egun, Abadiñon bizi dira biak eta, hain zuzen, Abadiñoko berdintasun taldeak egin zien gonbidapen batetik erne zen ekimena: "Abadiñoko berdintasun taldeak herriko emakumeei ikusgarritasuna emateko helburuz proposatu zigun emanaldi bat eskaintzea eta gerora sortu zen elkarrekin kontzertu bikoitza eskaintzeko ideia", azaldu du Txopiteak. Emanaldian musikari bakoitzak bere taldearekin joko badu ere, lehen emanaldiko zenbait kantutan Aramu taldeko musikariek ere parte hartuko dute, sokazko instrumentuekin.\nSarrerak salgai lehiatilan\nKontzertua Udaleko Berdintasun Sailak antolatu du, soraluzetar baten proposamenez. Hasiera batean, emanaldia martxoaren 7rako zegoen iragarrita Martxoaren 8ko egitarauaren barruan, baina taldekideetako bat konfinatu zutela eta eta azkenean, martxoaren 21era atzeratu dute. Kontzertua arratsaldeko 19:00etan hasiko da eta sarrerak ordu erdi lehenago jarriko dituzte salgai kiroldegiko sarreran, 3 eroko prezioan.


Mundu osoan industria eolikoarentzako aktiboak birgaratzeko proiektua - Ekonomiaren KZ\nNabla Wind Power, Gasteizen jaioa, aitzindaria izan zen merkatuan parke eolikoen bizi-hedapenaren kontzeptuan, bere diseinu-baldintzak konpromisoan jarri gabe aerosorgailuetatik ahalik eta gehien ateratzeko gaitasunarekin. Makinaz ziurtatutako 20 urtetik gorako produkzio elektrikoko urteak gehituz egin zuen, baita, ondoren, ekoizpena handitzeko hainbat modernizazio baliozkotuz ere.\n2021eko otsailean Nabla Wind Power, eTa Blades (Italia) eta Romo Wind (Danimarka) enpresen bat-egitetik, guztiak parke eolikoen optimizazioan espezializatutako zerbitzu independenteetako enpresak, nabla wind hub sortu zen, mundu osoan industria eolikoarentzako aktiboak birgaratzeko proiektuak egiten dituen plataforma teknologiko independentea. “Nabla Wind Power-en domeinuak, aerosorgailuen fabrikatzaileen (modelo aeroelastikoak) ‘core’ teknologiarekiko ikuspegi independente batetik, enpresari taldearen barruko merkatu-funts indartsuena eman zion, plataforma berriari izena emanez”, kontatu du Negozio Garapeneko zuzendariak, Ahmed Moussak.\nHorrela, Nabla Wind Power-en parke eolikoak optimizatzeko ingeniaritza, eTa Blades-en palen fabrikazioa eta Romo Wind-en iSpin anemometria aurreratuaren sistemaren hornidura ditu nabla wind hub-ek. Hala izanda, “hiru enpresek beren balio-proposamenak eta merkatuak handitu dituzte nazioartean, 13 herrialdetan baino gehiagotan jarduten baitute, 600 parke eoliko ebaluatuta, 1.200 iSpins eta 2.000 pala baino gehiago instalatuta”.\nPlataformak irtenbide integral bat eskaintzen du, parke eolikoak optimizatzea helburu duen ikuspegi multiteknologiko batekin. Zerbitzuak hainbat arlotan bideratzen dira: parke eolikoen bizitza erabilgarria hobetzeko eta hedatzeko potentzialaren analisia, kokalekuaren berariazko baldintzek onartzen duten ezkutuko potentziala identifikatuz, aerosorgailu bakoitzaren diseinu-baldintzen aurrean; rerotoring soluzioak (palak eta puntak) diseinatzea, fabrikatzea eta hornitzea, urtean ekoitzitako energia maximizatuz; anemometria eta sentsore aurreratuak, datu hibridoen analisiarekin konbinatuta (nabla analytics), mantentze prediktibo estruktural eta operazionalerako tresna bat lortuz; eta mantentze-plan estandarrak birformulatzea kokalekuaren errealitatera egokitzeko, plan prediktibo eta prebentiboen bidez.\n“nabla wind hub da industria eolikoan zerbitzu-hornitzaile independente bakarra, eta % 10eko ziurgabetasun-tarteetan mugitzen da kargen eta produkzioaren kalkuluetan. Gainera, osagai aerodinamikoak diseinatzeko eta fabrikatzeko gaitasuna du, eta datuen analisian lehen mailako ekipo eta teknologia du”, azaldu du Moussak. “Gaitasunen konbinazio horren ondorioz, erreferentziako bazkidea da utilities, IPPs, aholkulari handi, operazio- eta mantentze-enpresa eta aire-sorgailuen fabrikatzaileentzat”.\nHorrela, parke eolikoen jardunean eta mantentze-lanetan epe labur, ertain eta luzera dagoen arrisku teknikoa kontrolatzen du enpresak, eta horrek, Moussaren arabera, “aktibo eolikoen balioa handitzen du, birfinantzagarriak, berraseguragarriak eta edozein akzio-transakzioren aurrean balio handiagokoak bihurtuz”.\nTrantsizio energetikoa nabla wind hub-en nabarmentzen da: “Zerbitzuen eskaria etengabe handitu da konpainiaren hasieratik, hasieran optimizazio-beharrari erantzuteko, tarifa apalen eta marjina doituen testuinguruan. Pandemiaren ondoren, eta egungo energia-krisiaren azpian, eskariak gora egin du, mundu osoan eolikoan egiten ari diren inbertsio berrien erritmoan”, Moussak dioenez.\nHala eta guztiz ere, Negozioaren Garapeneko zuzendariak onartu du “oraindik erronka ugari” daudela, hala nola “eolikoa lurraldean hobeto integratzea, gutxi batzuen joko ez bihurtzea, baizik eta energia garbia sortzeko modu bat, parke eolikoetako ostatu-komunitateei soldata duinak eta epe luzekoak emango dizkiena; edo emisioak murriztea, haize-sorgailu berriak sortzeko eta gehiago iraun dezaten, naturari ahalik eta gutxien estresatzeko parkeak desegin eta berreraikitzean”. Moussarentzat etorkizuna, “zalantzarik gabe, energia berriztagarrietan % 100ean oinarritutako gizartea izan behar da, eta iraupen luzeko produktuekin kontsumismoa mugatzeko erabateko kontzientziazioa izan behar du”.\n2030erako ZTBP berriak 3 lehentasun estrategiko ezartzen ditu: Industria Adimenduna, Energia Garbiagoak, Osasun pertsonalizatua. Aldi berean, aukerako 4 lurralde ezartzen ditu: Elikadura osasungarria, Ekoberrikuntza, Hiri Jasangarriak eta Euskadi Sortzailea, eta Zeharkako Trakzio-Ekimenen kontzeptua sartzen du, RIS3 arloen arteko lankidetza bultzatuko duen tresna gisa ulertuta eremu estrategiko zehatzetan, eta Euskadik trantsizio teknologiko-digital, energetiko-klimatiko eta sozial eta sanitario hirukoitzari aurre egin ahal izan diezaion lagunduko dutenak.\n← Piztu META! egitasmoaren deialdi berria, abian Gipuzkoan\nNafarroan sortzen den enpleguaren ia erdia publikoa da →\nZigorrek Antonio Poveda fitxatu du bere berrikuntza arloa indartzeko


Energia Iraunkorrerako Ekintza-planaren bi urtean behineko jarraipena egin du Udalak | Herribizia\nHirien eraginkortasun energetikoa hobetzeko, energia berriztagarrien erabilera areagotzeko eta energia-politika iraunkorren testuinguruan ekintzak sustatzeko asmoz, 2008 urtean Alkateen Ituna sortu zen, tokiko administrazioei zuzendutako borondatezko akordio bat, gaur egun trantsizio energetikoa sustatzen jarraitzen duena.\nHelburu horiek lortzeko Energia Iraunkorrerako Ekintza-plana (EIEP) erabiltzen da. Hauek udalerri mailan, berotegi-efektuko gasen (BEG) isurketak gutxienez % 20 murriztera bideratu behar dira, 2020. urteari begira. Errenteriaren kasuan, berotegi-efektuko gasen isurketak 2020an, 2007. urtearekin alderatuta, % 20 murrizteko konpromisoa hartu da.\nIldo horretan, Errenteriako Energia Iraunkorrerako Ekintza-plana udal-arloetako zinegotziek eta teknikariek garatu zuten. Era berean, interes-taldeek parte hartzeko prozesu baten bidez, herritarren ekarpena jaso zen, horretarako energia-mahaia, ingurumen-mahaia eta Energiaren Euskal Erakundeko teknikariak erabiliz. Errenteriako Udalak, lehen aipatutako agente guztiekin lankidetzan, EIEPa osatzen zuten 77 neurri eratu zituen.\nAdostutako helburuak lortzeko, bi urtero, EIEParen ekintza-planeko jardueren aurrerapen-maila eta berotegi-efektuko gasen isurpenen murrizketa aztertuko da. Horrela, Errenteriako Udalak, EIEParen bigarren jarraipena burutu du. Jarraipen horren xedea, Plana osatzen duten ekintzen inplementazio-maila aztertzea da, lortutako emisioen murrizketa eta egungo egoeran duten partaidetza azpimarratuz.\n2018 urtera arte, Errenteriako EIEPa ezartzeko 45.029.912 euroko inbertsioa egin zen, hau da, aurreikusitako aurrekontu osoaren %57 (79.066.989€). Kopuru horretatik, %29 Udalari dagokio, %58 sektore pribatuari eta %13 beste administrazio publiko batzuei.\nEgindako azterketen emaitzen arabera, 2018 urtera arte, BEG isurketen murrizketa 80.000 tCO2b baino gehiagokoa izan da. Hori, besteak beste, energia-eraginkortasunaren hobetzeari, herritarrak sentsibilizatzeko kanpainei edo diru-laguntzei esker lortu da.\nHurrengo bi urteetan lortutako emaitzek gora egitea espero da, dagoeneko aurrera eramaten diren ekintzekin jarraituz eta oraindik gauzatu ez diren ekintzak ezartzen hasiz.\n2017/2018 epealdiko jarraipen-txostena


28 de uztaila, 2017\n“Kultura sorkuntza” programarako dirulaguntzak arautzen dituen Agindua, argitaratu da Deialdi honek honako diru-laguntza modalitate hauek arautzen ditu:\n05 de uztaila, 2017\nEskabideak egiteko epea 2017. Urtean antzerki birak eta antzerki denboraldiak egiteko diru-laguntzak zabaldu zabaldu da. Aurten pertsona juridikoek modu elektronikoan egin beharko dute eskabidea, Ipar Euskal Herriko eskatzaileek ezik. Aurrekontuko zuzkidura 135.000 eurokoa izango da eta eskabideak egiteko epea uztailaren 10ean amaituko da. Distantziaren arabera, honakoa izango da antzerki-bira bakoitzeko jaso ahal izango den gehienezko zenbatekoa: 6.500 euro (5.000 km-ra arteko tokietarako) eta 12.500 euro (5.000 km-tik haragoko tokietarako). Gehienezko zenbatekoa antzerki-denboraldi b\n10 de apirila, 2017\nMartxoaren 27an, 2017ko ekitaldiko antzerki-produkzio profesionalerako diru-laguntzen emakida arautzen duen agindua argitaratu da EHAAn. Diru-laguntza horietarako, 850.00 euro erabiliko dira guztira. Zenbateko hori honela banatuko da deialdi honetako laguntza-modalitateen artean: a) 60.000 euro, sormen egonaldiak egiteko. b) 150.000 euro, produkzioak egiteko. c) 190.000 euro, hitzartutako zirkuituetako produkzioak egiteko. d) 450.000 euro, antzerki-konpainien bi urteko jardunetarako. Pertsona edo erakunde onuradunak. Onuradunak: Europar Batasuneko edo Europako Esparru Ekonomikoko estatu kide b


Euskaldunon eskubideak "onartu eta garatuko" dituela agindu du Patxi Lopezek eta ekainaren 26rako manifestazioarekin erantzun diote hainbat norbanako eta eragilek\nAraba, Bizkaia eta Gipuzkoako Gobernuko lehendakari Patxi Lopezek boterera iritsi zenetik egin den lehen Euskararen Aholku Batzordean hartu du parte. Bertan esandakoen arabera, "garai berrietara egokitu behar du euskarak", eta egungo "asimetria" gainditzeko "bultzada aktiboaren politika" erabiliko duela iragarri du, besteren artean. Bestalde, kultura eta hezkuntzaren munduko hainbat norbanako eta eragilek Lopezen politikak salatzeko manifestaziora deitu dute, heldu den ekainaren 26rako, Donostian. Izan ere, Jaurlaritzak hartutako bidea kezkaz ikusten dute manifestaziorako deia egin duten "Euskal Herriak behar duen hizkuntzaren alde" agiria sinatu duten ehundik gora eragileek\nPatxi Lopezen Jaurlaritzak azken urte honetan herri euskaldunaren aurka abiatu dituen hainbat neurri izan ditugu hizpide orrialde honetan bertan behin eta berriz, eta ez da gutxiagorako. Azkenaldi honetan bakarrik, asko eta askotarikoak izan dira Lopezen Gobernuak ildo horretan hartutako eta euskal jendartearen sektore oso zabaletako kezka eta haserrea eragin duten neurriak. Azken asteotan soilik Jaurlaritzak euskarari zuzenduriko diru laguntzak milioi erdian murriztu ditu, Osakidetzaren kalitatea ebaluatzeko elementuetatik euskara kendu du eta euskal kontsumitzaileen hizkuntza eskubideen babesa bermatzeko bidean urrats txikiak planteatzen zituen dekretua bertan behera utzi du. Horiek baina, azken asteotan egindakak baino ez dira, boterean daraman urteari erreparatu ezkero askoz gehiago izan baitira euskaraz bizi nahi duen herriaren aurka egindakoak.\nHezkuntza eremuari modu kezkagarrian begiratzen diote hezkuntza eta kultura arloetatik datozen eragileek, eta urteetako lana galtzeko arriskuak kalera ateratzera behartu ditu. Euskal Herriak behar duen hizkuntzaren alde agiria sinatu dute 100 bat eragilek Ipar eta Hego Euskal Herrian, euskarak bizi duen egoera salatuz. Hala ere, Jaurlaritzari egiten diote dei bereziki, abiatu duen bidea geldiaraz dezan euskararen alde. Hori eskatzeko eta "euskara gutxiesten" duela salatzeko manifestaziora deitu dute Donostian, hilaren 26an.\nBestalde, Euskararen Aholku Batzordeak bilera egin du gaur, lehenengoa, Patxi Lopez lehendakari denetik. Euskararen Erabilera Sustatzeko Plana berrikustea izango da Jaurlaritzaren eginbeharretako bat lehendakariak esan duenez. "Garai berrietara egokitu behar du euskarak", eta horretarako eguneratu egin behar dira hizkuntza sustatzeko formak. Lan hori eta gehiago agindu ditu Lopezek, euskaldunon eskubideak "onartu eta garatuko" dituela agindu baitu, "pluraltasunetik eta herritarren hizkuntz eskubideetatik abiatuz" betiere. Euskararen Aholku Batzordea hezkuntza, gizarte eta instituzio arloetako 50 bat pertsonak osatzen du. "Bultzada aktiboaren politika" iragarri du Lopezek gaztelaniarekiko egungo "asimetria" zuzentzeko, baina "modu orekatuan eta marginaziorik gabe, eta askatasunean", horixe baita "euskarak behar duen ingurua".\nJaurlaritzaren hizkuntz politika salatzeko manifestaziora deitu dute eragileek Donostian, ekainaren 26an (Berria.info)\nEuskaldunon eskubideak "onartu eta garatuko" dituela agindu du Patxi Lopezek (Berria.info)